gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3895, del 12-12-2000 (2000/9984)

Expedient número 24/2000. Adjudicació del subministrament del diari El País a centres docents.
----------------------------------------------------------------------------------------------

### Dades del document

Número de DOGV
:   3895

Data del DOGV
:   12-12-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/9984


Data del document
:   28-11-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * contracte de subministraments
    * premsa
    * adjudicació de contracte administratiu

Expedient número 24/2000. Adjudicació del subministrament del diari El País a centres docents. [2000/F9984]
  
1. Entitat adjudicadora
  
a) Organisme: Generalitat Valenciana, Conselleria de Cultura i Educació.
  
b) Dependència que tramita l'expedient: Direcció General de Centres Docents.
  
c) Número d'expedient: 24/2000.
  
2. Objecte del contracte
  
a) Tipus de contracte: subministrament.
  
b) Objecte: subscripció de centres docents als suplements d'educació del diari El País, durant el període comprés des de la formalització del contracte fins al 31 d'agost de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat sense publicitat.
  
4. Pressupost base de licitació
  
29.817.365 pessetes (82.571,47 euros).
  
5. Adjudicació
  
a) Data: 27 de novembre de 2000.
  
b) Contractista: Diario El País, SL.
  
c) Nacionalitat: espanyola.
  
d) Import d'adjudicació: 96.438.785 pessetes (82.571,47 euros).
Diari Oficial de la Generalitat Valenciana


Sumari del DOGV 3695, del 24-02-2000 (2000/1319)

Notificació als interessats de la resolució d'expedient administratiu de desnonament, per falta de pagament. Expedients números V-DAFT-003/1998 i V-DAFT-034/1999.
------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1319


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució d'expedient administratiu de desnonament, per falta de pagament. Expedients números V-DAFT-003/1998 i V-DAFT-034/1999. [2000/Q1319]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, les resolucions de desnonament administratiu per falta de pagament.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposaran d'un termini, a aquest fi, de 15 dies hàbils.
  
Expedient: V-DAFT-003/1998
  
Codi de l'habitatge: 1389834545
  
Adreça: Alfebeguer, número 3, porta 2
  
Població: Manises
  
Adjudicatari: Julio Serrano Reyes
  
Data de la resolució: 20 de maig de 1998
  
Expedient: V-DAFT-034/1999
  
Codi de l'habitatge: 1131092436
  
Adreça: Alfebeguer, número 7, porta 10
  
Població: Manises
  
Adjudicàtaria: M.ª Mercedes Igual Luque
  
Data de la resolució:15 d'octubre de 1999
Diari Oficial de la Generalitat Valenciana


Sumari del DOGV 3891, del 04-12-2000 (2000/9788)

Informació pública de la proposta de programa d'actuació integrada sector R-2 Mesquita del Pla General d'Ordenació Urbana de Xàtiva.
------------------------------------------------------------------------------------------------------------------------------------

### Dades del document

Número de DOGV
:   3891

Data del DOGV
:   04-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9788


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada sector R-2 Mesquita del Pla General d'Ordenació Urbana de Xàtiva. [2000/S9788]
  
En virtut de la resolució adoptada per l'alcalde president de la corporació número 752, de data 2 de novembre de 2000, es va acordar sotmetre a informació pública la proposta de programa d'actuació integrada de la totalitat del sector R-2 del sòl urbanitzable Mesquita, formulada per la mercantil Promociones Ángel Díaz, SL, la documentació de la qual consta d'una alternativa tècnica de programa, un projecte d'urbanització de la fase I i fase II, i la sol·licitud de cèdula d'urbanització.
  
De conformitat amb el que estableix l'article 46.3-4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de programa se sotmetrà a informació pública mitjançant anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions, i també es podrà consultar en aquest ajuntament, Departament d'Urbanisme, les actuacions que es deriven de la referida documentació.
  
Si durant el període d'exposició al públic d'una primera iniciativa de programa, que s'efectuarà per un període de 20 dies, algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4, per 20 dies addicionals. Qualsevol persona podrà consultar en aquest ajuntament les actuacions que es deriven de la referida documentació i presentar, per ala seua incorporació a aquestes, tant al·legacions com a alternatives tècniques que pretenguen competir amb l'exposada al públic, i també proposicions juridicoeconòmiques per a executar qualsevol de les alternatives. Es podran presentar alternatives tècniques i al·legacions durant 20 dies hàbils, que podran ser prorrogats per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents, al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà en l'Ajuntament, en la primera data hàbil a la conclusió del termini per a presentar-les.
Diari Oficial de la Generalitat Valenciana


Sumari del DOGV 3777, del 22-06-2000 (2000/5167)

Informació pública del projecte complementari d'urbanització de la UE 1 del pla parcial PRR-12 Campanar Sud.
------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5167


Organisme emissor
:   Ajuntament de València

Tipus de document
:   Anunci

Informació pública del projecte complementari d'urbanització de la UE 1 del pla parcial PRR-12 Campanar Sud. [2000/M5167]
  
En compliment del decret emés pel tinent d'alcalde, delegat de l'Àrea d'Urbanisme de l'Ajuntament de València, dictat en l'expedient número 20/2000, del Servei de Projectes Urbans, s'ha disposat el següent:
  
«Sotmetre a informació pública per termini de 20 dies hàbils, comptats a partir del dia següent a la publicació d'aquest edicte en el Diari Oficial de la Generalitat Valenciana, el projecte complementari d'urbanització de la unitat d'execució número 1 del pla parcial PRR 12 Campanar Sud, als efectes de formular qualssevol al·legacions que convinguen segons dret, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.»
Diari Oficial de la Generalitat Valenciana


Sumari del DOGV 3741, del 03-05-2000 (2000/2862)

Informació pública de l'edicte per a donar compliment al que ha acordat el conseller de la Secció d'Enjudiciament del Tribunal de Comptes per resolució de data 27 de març de 2000, dictada en el procediment de reintegrament en dèficit comptable número A10/2000.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2862


Organisme emissor
:   Tribunal de Cuentas

Tipus de document
:   Anunci

Informació pública de l'edicte per a donar compliment al que ha acordat el conseller de la Secció d'Enjudiciament del Tribunal de Comptes per resolució de data 27 de març de 2000, dictada en el procediment de reintegrament en dèficit comptable número A10/2000. [2000/S2862]
  
Per la present es fa públic, per a donar compliment del que ha acordat el conseller de la Secció d'Enjudiciament del Tribunal de Comptes per resolució de data 27 de març de 2000, dictada en el procediment de reintegrament en dèficit comptable número A10/2000, del ram d'administració de l'estat (Ministeri de Treball i Afers Socials) València, que en aquest tribunal se segueix el judici comptable amb motiu de la presumpta aplicació i justificació incorrectes de les subvencions concedides per la Fundación para la Formación Continua (Forcem) a la Confederación Empresarial Valenciana durant els exercicis de 1993, 1994 i 1995 i que foren publicades en l'informe de fiscalització aprovat pel ple del Tribunal de Comptes el 24 de setembre de 1998 i que podrien suposar un descobert en els fons de l'Estat i de la Generalitat Valenciana per import de cent noranta-un milions cinc-centes trenta-dues mil tres-centes setanta-cinc (447.827.372) pessetes; cosa que es comunica amb la finalitat que els legalment habilitats per al manteniment o oposició a la pretensió de responsabilitat comptable puguen comparéixer en les actuacions personant-se en la forma escaient dins del termini de nou dies.
Diari Oficial de la Generalitat Valenciana


Sumari del DOGV 3684, del 09-02-2000 (2000/736)

Rotlle d’apel·lació número 125/1999. Cèdula de notificació.
-----------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/736


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 125/1999. Cèdula de notificació. [2000/Q736]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 125/1999, que prové del judici de cognició registrat amb el número 298/1997, del Jutjat de Primera Instància número 1 de Paterna, s'ha acordat notificar a l'apel·lada incompareguda en aquesta alçada que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 1.045/1999
  
- Magistrats:
  
José Martínez Fernández
  
M.ª Carmen Escrig Orenga
  
M.ª Antonia Gaitón Redondo
  
València, 22 de desembre de 1999
  
La Secció Novena de l'Audiència Provincial de València, sent-ne ponent la magistrada M.ª Carmen Escrig Orenga, ha vist aquest rotlle d'apel·lació número 529/1999, que prové de les actuacions de judici verbal, promogudes davant del Jutjat de Primera Instància número 1 de Paterna, amb el número 298/1997, entre les parts; d'una, com a demandant apel·lant, Fondo Inmobiliario Valenciano, SA, i d'una altra, com a demandada apel·lada, Instalaciones y Conducciones de Gas, SL, declarada en rebel·lia en primera instància, sobre resolució de contracte d'arrendament d'habitatge en virtut del recurs d'apel·lació interposat per la demandant.
  
Decisió
  
Desestimem el recurs d'apel·lació interposat per la representació de la mercantil Fondo Inmobiliario Valenciano, SA, contra la sentència de data 25 de maig de 1998, dictada en els actuacions número 298/1997 del Jutjat de Primera Instància número 1 de Paterna, resolució que confirmem. No fem condemna expressa al pagament de les costes causades en aquesta alçada.
  
Notifiqueu aquesta resolució a les parts comparegudes i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Instalaciones y Conducciones de Gas, SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3746, del 10-05-2000 (2000/3328)

RESOLUCIÓ de 24 de març de 2000, de la Universitat Politècnica de València, per la qual nomena la senyora Alicia Muñoz Polo secretària de vicerector de la Universitat Politècnica de València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3328


Organisme emissor
:   Universitat Politècnica de València

Tipus de document
:   Resolució

RESOLUCIÓ de 24 de març de 2000, de la Universitat Politècnica de València, per la qual nomena la senyora Alicia Muñoz Polo secretària de vicerector de la Universitat Politècnica de València. [2000/Q3328]
  
De conformitat amb el que disposa l'article 6 del Text Refós de la Llei de la Funció Pública Valenciana, i en virtut de les facultats que confereix a aquest Rectorat l'article 48 del Decret 145/1985, de 30 de setembre, pel qual s'aprovaren els Estatuts de la Universitat Politècnica de València, resolc:
  
Nomenar personal eventual la senyora Alicia Muñoz Polo, amb el document nacional d'identitat 50085411K, en el lloc de secretària de vicerector, amb efectes economicoadministratius des del 9 de març de 2000. Se li assignen unes retribucions brutes anuals de 2.939.428 pessetes/17.666,32 euros, i es produiran els increments i les variacions que en cada moment establisquen les disposicions legals vigents, o bé es modifiquen mitjançant una resolució d'aquest Rectorat.
  
El cessament d'aquest personal serà lliure i, en tot cas, es produirà automàticament quan cesse l'autoritat a la qual presta la seua funció assessora i de confiança.
  
València, 24 de març de 2000.- El rector de la Universitat Politècnica de València: Justo Nieto Nieto.
Diari Oficial de la Generalitat Valenciana


Sumari del DOGV 3675, del 27-01-2000 (2000/219)

Rotlle d'apel·lació número 831/1998. Cèdula de notificació.
-----------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/219


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 831/1998. Cèdula de notificació. [2000/Q219]
  
La Secció Sisena de l'Audiència Provincial de València ha dictat, en el rotlle d'apel·lació número 831/1998, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.374
  
- President: Vicente Ortega Llorca
  
- Magistrats:
  
· Rafael Sempere Doménech
  
· Carolina del Carmen Castillo Martínez
  
València, 17 de desembre de 1999
  
La Secció Sisena de l'Audiència Provincial de València, integrada per les persones anotades al marge i sent-ne ponent Carolina del Carmen Castillo Martínez, ha vist aquest recurs d'apel·lació, interposat contra la sentència de 8 d'abril de 1998, dictada en l'incident en execució de sentència, derivat de les actuacions del judici de menor quantia número 342/1998, tramitades pel Jutjat de Primera Instància número 1 d'Ontinyent.
  
Han sigut parts en el recurs, com a apel·lants, els demandats en l'incident Joaquín Albiñana Nácher, Teresa Casanova Espí i María Micó Ubeda, representats per la procuradora dels tribunals Pilar Palop Folgado i sota la direcció lletrada de José Carrera Cavaller, i com a apel·lats, els demandats en la causa principal José Mateu Berenguer, Amparo Sánchez Oviedo, Ricardo Sanz Medina, Mercedes Mompó Mollá, Josefa Martínez Mullor, María Carmen García Perales, Joaquín Albiñana Mompó i Matilde Micó Boluda, incompareguts en aquesta alçada, i el demandant incidental Joaquín García Boluda, representat pel procurador dels tribunals José Joaquín Pastor Abad i sota la direcció lletrada d'Ernesto Carrascosa.
  
Decisió
  
1. Desestimem el recurs d'apel·lació interposat pel senyor Joaquín Albiñana Nácher, la senyora Teresa Casanova Espí i la senyora María Micó Ubeda.
  
2. Confirmem íntegrament la sentència d'instància.
  
3. Imposem les costes d'aquesta alçada a la part recurrent.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Mateu Berenguer, la senyora Amparo Sánchez Oviedo, el senyor Ricardo Sanz Medina, la senyora Mercedes Mompó Mollá, la senyora Josefa Martínez Mullor, la senyora María Carmen García Perales, el senyor Joaquín Albiñana Mompó i la senyora Matilde Micó Boluda.
Diari Oficial de la Generalitat Valenciana


Sumari del DOGV 3762, del 01-06-2000 (2000/4240)

RESOLUCIÓ de 22 de maig de 2000, del conseller de Benestar Social, per la qual nomena el senyor Ramón Navarro Cremades personal eventual de la conselleria.
-----------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4240


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 22 de maig de 2000, del conseller de Benestar Social, per la qual nomena el senyor Ramón Navarro Cremades personal eventual de la conselleria. [2000/F4240]
  
De conformitat amb el que s'estableix en l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el Text Refós de la Llei de la Funció Pública Valenciana, així com en l'article 3 del Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc:
  
Nomenar el senyor Ramón Navarro Cremades com a personal eventual per a exercir les funcions de cap del Gabinet de Premsa.
  
En consideració a la naturalesa del lloc i la dedicació necessària a les funcions assignades, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E047.
  
Aquest nomenament tindrà efectes des de la data de la present resolució.
  
València, 22 de maig de 2000.- El conseller de Benestar Social: Rafael Blasco Castany.
Diari Oficial de la Generalitat Valenciana


Sumari del DOGV 3864, del 25-10-2000 (2000/8321)

Informació pública del projecte modificat núm. 1 d'urbanització per al desenvolupament de la unitat d'execució Corts Valencianes.
---------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8321


Organisme emissor
:   Ajuntament de Benicarló

Tipus de document
:   Anunci

Informació pública del projecte modificat núm. 1 d'urbanització per al desenvolupament de la unitat d'execució Corts Valencianes. [2000/X8321]
  
Vista la documentació presentada pel senyor Juan Alberto Oller Sanz, en representació de Calviga, SA.
  
I, de conformitat amb l'assenyalat en els art. 45, 46, 52 i 53 de la Llei 6/1994, de 15 de novembre, de la Generalitat Valenciana, reguladora de l'activitat urbanística, i l'art. 21.1.m) de la Llei 7/1985, de 2 d'abril, de bases de règim local, en la redacció donada a aquest pel RD Llei 5/1996, de 7 de juny, mitjançant aquest escrit se sotmet a informació pública durant el termini de vint dies hàbils a l'efecte d'examen i presentació d'al·legacions, el projecte modificat núm. 1 d'urbanització per al desenvolupament de la unitat d'execució Corts Valencianes.
  
Examen de l'expedient, núm. 178/1996, al Negociat d'Urbanisme, de dilluns a divendres de 9 a 14 hores.